דרגות הכוחות המזוינים של ארצות הברית

בערך זה מפורטות דרגות הכוחות המזוינים של ארצות הברית. בהמשך מציונות הקבלות לדרגות צה"ל, למרות שאין הקבלה מדויקת בין סולמות הדרגות השונים, בשל השוני שבאופי הצבאות, סמכויות המפקדים בדרגים הגבוהים, ומבנה שרשרת הפיקוד. גנרל/אדמירל (4 כוכבים): מכיוון שהשימוש בדרגות גנרל ואדמירל חמישה ושישה כוכבים שמור לעיתות מלחמה גלובלית, דרגות גנרל ארבעה כוכבים ואדמירל ארבעה כוכבים נחשבתות לגבוהה ביותר האפשרית כיום בכוחות המזוינים של ארצות הברית. בדרגה זו אוחזים מספר אישים מהדרג הפיקודי העליון בכל אחת מחמש זרועות הכוחות המזוינים (במשמר החופים רק מפקד החיל). מפקדי הזרועות (למעט מפקד משמר החופים) אף חברים בוועדת ראשי המטות המשולבים (יחדיו עם שני גנרלים 4 כוכבים המתפקדים כיו"ר וסיו"ר). את תפקיד יושב ראש המטות המשולבים ניתן אם כך להקביל לרמטכ"ל בצה"ל, אם כי הסמכויות בהן מחזיק יו"ר המטות המשולבים מוגבלות יותר והוא נחשב למייעץ בלבד, בעוד ששרשרת הפיקוד הממשית מתחילה בנשיא ועוברת דרך מזכיר ההגנה ישירות אל המפקדים של הפיקודים הקרביים. גנרל הצבא (5 כוכבים): דרגה מיוחדת המוענקת מטעם הקונגרס; הוענקה עד היום לחמישה אנשים בלבד: ג'ורג' ק' מרשל, דאגלס מקארתור, דוויט ד' אייזנהאור, הנרי ארנולד (ארבעתם בדצמבר 1944), ו-עומאר בראדלי (בספטמבר 1950, בעיצומה של מלחמת קוריאה); מקבילה ואולי אף עולה על דרגת פילדמרשל המקובלת במספר צבאות אירופאים. בתום כיבושה המוצלח של עיראק במלחמת המפרץ הראשונה (1991), נשקלה האפשרות להעניק דרגה בכירה זו לגנרלים קולין פאוול ונורמן שוורצקופף, אך מסיבות שונות לא מומשה כוונה זו. דרגת אדמירל צי (חמישה כוכבים): הוענקה לארבעה קצינים, במהלך מלחמת העולם השנייה ומיד לאחריה: ויליאם ליהי (נציג הצבא לנשיא), ארנסט קינג (מפקד חיל הים) וצ'סטר נימיץ (מפקד זירת האוקיינוס השקט) בדצמבר 1944, וויליאם הלסי (מפקד בזירת האוקיינוס השקט) בדצמבר 1945. דרגת גנרל חיל האוויר (חמישה כוכבים): דרגה שהוענקה עד היום לאדם אחד בלבד - הנרי ארנולד, שהיה מפקד החיל במלחמת העולם השנייה. בזמן המלחמה היה חיל האוויר חלק מהצבא האמריקני, וכמפקדו זכה ארנולד בדרגת גנרל הצבא. לאחר פרישתו הפך חיל האוויר לזרוע נפרדת בכוחות המזוינים של ארצות הברית, ולכן הוחלט להעניק לו ב-1949 את דרגת גנרל חיל האוויר. לפיכך, ארנולד הוא האדם היחיד שאחז בדרגת גנרל חמישה כוכבים בשתי זרועות שונות של הכוחות המזוינים. דרגת גנרל הצבאות היא הדרגה הבכירה ביותר הניתנת בצבא ארצות הברית. הענקת הדרגה מבוצעת על ידי נשיא ארצות הברית, לאחר אישור של הקונגרס והיא מוענקת רק בזמן מלחמה ובנסיבות חריגות ביותר. היחידים שקיבלו את הדרגה עד היום הם ג'ון פרשינג (מפקד חיל המשלוח האמריקני במלחמת העולם הראשונה) וג'ורג' וושינגטון (מפקד הצבא הקונטיננטלי המורד במלחמת העצמאות של ארצות הברית), שקיבל את הדרגה רטרואקטיבית, וזאת לרגל יום העצמאות ה-200 של ארצות הברית. הדרגה נחשבת לדרגת "גנרל שישה כוכבים", וזאת למרות שהאדם היחיד שהחזיק בה בפועל בעודו בחיים השתמש דווקא בסמל של 4 כוכבים זהובים (הדבר היה לפני היווצרות דרגת גנרל הצבא בת חמשת הכוכבים), וסמל ששת הכוכבים מעולם לא אושר רשמית כסמל הדרגה. דרגת אדמירל הצי היא הבכירה ביותר בצי האמריקאי, ונחשבת למקבילה לדרגת גנרל הצבאות. האדם היחיד שאחז בה היה ג'ורג' דיואי, לו ניתנה הדרגה על ידי הקונגרס ב-24 במרץ 1903, בתוקף רטרואקטיבי החל ממרץ 1899. בעקבות יצירת דרגת אדמירל צי במלחמת העולם השנייה כדרגת גנרל חמישה כוכבים, דרגת אדמירל הצי נחשבת היום לדרגת שישה כוכבים, אם כי הדבר לא אושר רשמית מעולם (בעת ההכנות לקראת הפלישה ליפן בסוף מלחמת העולם השנייה הועלתה ההצעה להעניק את הדרגה לצ'סטר נימיץ כדרגת גנרל שישה כוכבים, אך הרעיון נזנח לבסוף). רשימת דרגות חוגרים ונגדים בצי ארצות הברית (אנ') – ערך מורחב (באנגלית) דרגות קצונה בצי ארצות הברית (אנ') – ערך מורחב (באנגלית) שכר צבאי בארצות הברית במלחמת העולם השנייה מדיה וקבצים בנושא דרגות הכוחות המזוינים של ארצות הברית בוויקישיתוף החל מדרגה זו, שבה יש כוכב אחד, כל עלייה בדרגה מקבילה לכוכב נוסף. כלומר, הסמל של מייג'ור גנרל הוא שני כוכבים וכן הלאה.